三元里

三元里係中國廣東省廣州市白雲區嘅一笪地，喺白雲區西南，轄13個社區，面積6.8平方公里，常住人口8.5萬，暫住人口約2萬。

名
三元里嘅名，因三元古廟而來。三元即係道敎天地水。

史
喺鴉片戰爭嗰陣時，三元古廟係大清抗擊英軍嘅指揮部，之後畀英軍佔領。

行政區劃
現時三元里街道下轄呢啲社區：飛鵝新村社區、梓元崗社區、走馬崗社區、白雲機場第一社區、白雲機場第二社區、白雲機場第三社區、松柏崗社區、中醫藥大學社區、華園社區、金桂園社區、石榴橋社區、三元里東約社區、三元里西約社區。

俗語
廣州入面成日有條數字地名順口簧，其中就包括咗呢度：

1德路、2沙頭、3元里、4牌樓、5仙觀、6榕路、7株榕、8旗二馬路、9曲巷，10甫路。

廣州市白雲區政區
白雲區行政村